
[bookmark: _GoBack]LAPPALAISKOIRAT-LAPPLANDS HUNDAR ry:n TOIMIHENKILÖIDEN MATKUSTUSSÄÄNTÖ
Hyväksytty Lappalaiskoirat-Lapplands Hundar ry:n hallituksessa …………….2015, voimassa 
………………… lähtien toistaiseksi.

YLEISTÄ
Matkalla tarkoitetaan Lappalaiskoirat-Lapplands Hundar ry:n tehtävissä tehtyä työmatkaan verrannollista matkaa, johon ei sisälly muita omia tarkoituksia. Kulkuneuvon ja matkalippujen valinnassa tulee noudattaa kohtuulliseksi katsottavaa edullisinta vaihtoehtoa. Matkat tulee tehdä kustannusten ja ajansäästö huomioiden tarkoituksenmukaisimmalla tavalla. Matkustamista ei edellytetä tapahtuvaksi klo 00:00 – 06:00 välisenä aikana. 
Korvaukseen ovat oikeutetut Lappalaiskoirat-Lapplands Hundar ry:n toimihenkilöt tehtäväänsä liittyvissä matkoissa.
 
MATKALASKU
Matkalaskuihin on tehtävä selvä erittely kuluista kuitteineen. Matkalaskusta on käytävä selville
· matkan tarkoitus
· matkan kustannusten kohdistaminen (toimikunta, tapahtuma)
· matkan alkamis- ja päättymisaika sekä
· matkakorvaukseen vaikuttavat muut asiat (kilometrit, lippukulut, majoitus yms.)
· matkalasku lähetetään rahastonhoitajalle allekirjoitettuna joko skannattuna sähköisesti tai postitse. Liitteet postitetaan alkuperäisinä rahastonhoitajalle.
· kimppakyydeissä lisää matkalaskuun mukana olleiden henkilöiden nimet
· tarkista vielä, että matkalaskussa ovat kaikki tiedot selvästi ja oikein merkittyinä (henkilötiedot, hetu, tilinumero IBAN-muodossa) 

MATKAKORVAUS
Omalla autolla tehdystä matkasta maksetaan kulloinkin voimassa oleva erikseen määritelty ajettuihin kilometreihin perustuva korvaus. Hallituksen ja toimikuntien puheenjohtajille ja sihteereille sekä jäsensihteerille, rahastonhoitajalle, rotukirjanpitäjälle, kirjanpitäjälle ja lehden- ja vuosikirjan tekijöille korvataan kulut noudattaen valtion matkustussääntöä tai halvinta julkista kulkuneuvoa käyttäen.
Hallituksen ja toimikuntien jäsenille korvaus oman auton käytöstä on 20 snt/km tai halvinta julkista kulkuneuvoa käyttäen.
(Syyskokouksen 4.10.2014 hyväksymä päätös)
 
PÄIVÄRAHA JA KOKOUSPALKKIO
Päivärahaa ja kokouspalkkioita ei makseta.

MAJOITUSKULUT PITKILLÄ MATKOILLA JA TAPAHTUMIEN JÄJESTÄMISEN PERIAATTEET
Kokoukset ja tapahtumat on pyrittävä järjestämään siten, että majoitusta esim. hotelleissa ei tarvita. Jos matkan kestoaika ylittää kuitenkin yli 18 tuntia
· maksetaan majoitus yöpymistä varten toteutuneiden kulujen mukaan, ei kuitenkaan mahdollisia lisämaksuja esim. koiramaksu
· maksetaan ruokailukulut todellisten kulujen mukaan, kuitenkin enintään yksi (1) ateria (lounas tai illallinen) / päivä. Mikäli käytettävissä on ”seisova pöytä”, aterioidaan siitä, jos ei, niin listalta (käyttäen kohtuuhintaista vaihtoehtoa).
Tapahtumien yhteydessä pidettävät kokoukset on järjestettävä niin, että yöpymiskuluja ei tule kuin yhdeltä yöltä. Toimihenkilön tulee ennen mahdollista yöpymistä pyytää lupa puheenjohtajalta tai hallitukselta. Jos yöpyminen koskee koko toimikuntaa, toimikunnan puheenjohtaja tai sihteeri toimittaa luettelon yöpyjistä puheenjohtajalle joka vie asian hallituksen päätettäväksi. 
Lappalaiskoirat-Lapplands Hundar ry ei maksa ilman asiaankuuluvaa lupaa tehtyjä yöpymisiä, vaan toimihenkilö huolehtii itse yöpymislaskusta.
Lappalaiskoirat-Lapplands Hundar ry:n järjestämissä tilaisuuksissa ei tarjoilla alkoholipitoisia ruokajuomia. Poikkeaminen tästä edellyttää puheenjohtajan tai hallituksen tekemää ennakkopäätöstä tapahtuma-/tilaisuuskohtaisesti, jolloin lupa on saatava hyvissä ajoin ennen varsinaista tilaisuutta. Siitä on laitettava merkintä laskun yhteyteen.

MATKA-AIKA
Matka alkaa henkilön lähtiessä asunnoltaan ja päättyy henkilön palatessa asunnolleen. Matka voi alkaa/päättyä myös muualle paikkakunnalle, joka on Lappalaiskoirat-Lapplands Hundar ry:n matkan alku/loppupiste ja on lähempänä matkan kohdetta (esim. kokoukseen tulo kesämökiltä, sukulaisten luota tms.). Erityiset poikkeamiset kesken matkan (omat asioinnit, kyläilyt tms.) vähennetään matka-ajasta (18 h rajan vaatimus). 

MATKALASKUN HYVÄKSYMINEN
Matkalaskun hyväksyy hallituksen, toimihenkilöiden ja toimikuntien puheenjohtajien osalta Lappalaiskoirat-Lapplands Hundar ry:n puheenjohtaja. Toimikuntien jäsenten matkalaskut hyväksyy kyseisen toimikunnan puheenjohtaja. Järjestön puheenjohtajan matkalaskun hyväksyy Lappalaiskoirat-Lapplands Hundar ry:n varapuheenjohtaja.


POIKKEUKSET
Tätä matkustussääntöä sovelletaan myös ns. ulkopuolisiin, jotka esim. hallituksen tai toimikuntien erillisen päätöksen perusteella osallistuvat toimihenkilöitä vastaavalla tavalla tehtäviin asiantuntijoina tms.
Tapahtumissa talkootyötä tekevien korvaus on ”ruokapalkka”. Tapahtuman järjestäjä huolehtii ruokalipukkeet talkoolaisille. Kilometrikorvauksista ja yöpymisistä päättää hallitus sille toimitetun tapahtumabudjetin nojalla.  
Vain hallituksen tai puheenjohtajan päätöksellä voidaan tästä säännöstä poiketa yksittäisissä tapauksissa mikäli kohtuullisuus tai tarkoituksenmukaisuus sitä vaatii.




 
